Jeg har været en tilfreds TV- og bredbåndskunde hos dem siden 2004.

Dette tager jeg op til seriøs overvejelse, om jeg ønsker at fortsætte som kunde hos dem.

Da jeg blev kunde hos dem, har jeg KUN givet tilladelse til at de må sende mig nyhedsmails, og INTET ANDET.

Da jeg ikke gider en masse irriterende opkald fra diverse sælgere, er mit nummer udeladt, så det ikke kan findes nogen steder. Derfor er det kun steder som jeg er kunde hos, der har mit nummer oplyst. 

Og sjovt nok kan disse steder finde ud af, at de ikke må ringe ud med salg for øje, uden forudgående tilladelse fra kunden selv. Og denne har jeg ikke givet til nogen. Der kan sendes mail og det er det. Men det forstår Yousee åbenbart ikke

Efter de opkøbte Onfone (Mener jeg det var), bryder Yousee nu dørsalgslovgivningen om og om igen.

Dette har de nu gjort af 4 omgange.. Senest 15/3, 16/3 og 17/3, hvor de endelig fik fat i mig.

Samme fremgangsmønster har der også været de andre tre gange. De ringer indtil der svares.

Om det er Yousee selv, eller det er et outbound-selskab som de har hyret, er mig total ligegyldigt. Det er Yousee i sidste ende.

Der ringes fra hemmelig nummer, så jeg kan ikke engang blokere det på min smartphone, og de ringer jo indtil der svares.

Og nej jeg skal ikke ind og skrive mig på nogen lister for at undgå sådanne ting. Det kan og skal og bør ikke være nødvendigt.

De tre andre gange dette er sket, har jeg allerede stoppet sælger i starten af samtalen, og oplyst de bryder dørsalgslovgivningen, og jeg aldrig har givet dem tilladelse til at ringe til mig med salg for øje.

Hver gang oplyser sælger at det gør de da ikke, men når de nu alligevel var igennem, såååå..... DETTE ER MED SALG FOR ØJE. FAT DET Yousee!!

Jeg har alle gange bedt sælger fjerne mig fra den/de lister så jeg ikke kontaktes igen. Det loves der, men intet sker, da det hele bare gentager sig nogle måneder senere igen.

De kan ikke tilbyde en bedre mobil-løsning end den jeg har, og længere er den bare ikke.

D. 17/3 beder jeg igen, og nu meget irriteret sælger om at fjerne mit nummer fra deres liste/lister.

Hertil får jeg at vide, at jeg da bare kan logge ind på min profil og selv fjerne det.

Så dette vil altså sige, at efter Yousee har købt sig til mobiltelefoni, så ændrer de deres betingelser, UDEN deres kundes accept, så de nu kan tillade sig dette.

Det gør mig fnysende rasende, at jeg skal rette op på det som de har foretaget uden mit vidende. Der kan I tro nej Yousee!!!

Det kan godt være det er et par klik for mig, men dette er i princippet Jer der bryder lovgivningen, og I gentagne gange er blevet bedt om at fjerne mit nummer.

Jeg skal intet foretage mig i dette, og det har I bare at forstå, og få udført.

Herudover mener jeg, at I skal yde alle de kunder, inklusiv mig selv, hvor I har gjort dette uden vores vidende en passende kompensation!!!

Mener I ikke at I skal gøre dette, må jeg gå videre med sagen til de rette klageinstanser, og tage sagen videre der, og samtidig mister I mig som kunde.

Jeg håber andre der er i samme båd, vil gøre det samme, så der kan sættes en stopper for dette.

Jeg ser meget frem til om de overhovedet tør besvare denne på Trustpilot.
Men, men, men.... Denne sendes da også som en klage til dem i en mail.